Pagirių Švč. Mergelės Marijos Apsilankymo bažnyčia

Pagirių Švč. Mergelės Marijos Apsilankymo bažnyčia – bažnyčia, stovinti Pagirių miestelyje, kairiajame Rudekšnos (dešinysis Obelies intakas) krante, prie Šėtos–Vadoklių kelio.

Parapijai priklauso Pagirių, Tulpiakiemio koplyčios.

 Istorija 
miniatiūra|240px|left|Bažnyčios interjeras

Pirmąją medinę bažnyčią Pagiriuose 1626 m. pastatė broliai Gabrielius Bialozaras ir Kristupas Bialozaras. Statybą rėmė ir Vilniaus katedros kanauninkas Jonas Bialozaras. Greičiausiai bažnyčia sudegė per Šiaurės karą. Buvusios bažnyčios vietoje Baltramiejus Pakoševskis 1742 m. pastatė kitą. Nuo 1777 m. veikė parapinė mokykla. Dvarininkai Daunoravičiai šventoriuje 1848 m. pastatė mūrinę koplyčią. Kita neogotikinė mūrinė kapų koplyčia pastatyta 1827 m. Ją 1883 m. atnaujino Montvilos.

Klebonas Juozapas Šimkevičius su parapijiečiais 1876 m. pastatė naują medinę trinavę bažnyčią, įrengti 5 altoriai. Klebono Albino Alseikos rūpesčiu 1908 m. pastatyta „Saulės“ draugijos mokykla. 1908–1914 m. veikė Lietuvių katalikų blaivybės draugijos skyrius.

1922 m. įsikūrė pavasarininkų kuopa. Pagirių parapija priklausė Vilniaus vyskupijai, 1849–1926 m. – Žemaičių vyskupijai. Per 1944 m. miestelio gaisrą bažnyčia sudegė. Laikina įrengta parapijos dviaukščiame mediniame name.

 Architektūra 

Išliko mūriniai šventoriaus vartai ir neogotikinė plytų mūro varpinė. Pastaroji naudojama miestelio bendruomenės reikmėms: joje atlikus remontą, įkurdinta kraštotyros ekspozicija.Pagirių varpinė: atlaikiusi visus karus tapo miestelio simboliu 15min.lt Šiuo metu veikianti varpinė stovi šventoriuje, įrengta pritaikytame pastate. Joje kabo senasis varpas.

 Galerija 

 Šaltiniai 



 Nuorodos 

 Pagirių parapija (dekanato inf.)


Kategorija:Kėdainių rajono bažnyčios
Kategorija:Pagiriai (Kėdainiai)